ddrg/super_eurlex huggingface dataset:
C 433/42

Rettens dom af 15. oktober 2020 — První novinová společnost mod Kommissionen

(Sag T-316/18) (1)

(Statsstøtte - postsektoren - forsyningspligt - beslutning om ikke at gøre indsigelser - beskyttelse af de processuelle rettigheder - procedurens varighed - Kommissionens fuldstændige og tilstrækkelige undersøgelse af sagen - kompensation for opfyldelsen af forsyningspligten - tjenesteydelser af almindelig økonomisk interesse - direktiv 97/67/EF - metoden for undgåede nettoomkostninger - begrundelsespligt)

(2020/C 433/51)

Processprog: engelsk

Parter

Sagsøger: První novinová společnost a.s., indtrådt i rettighederne efter Mediaservis s.r.o. (Prag, Den Tjekkiske Republik) (ved advokaterne D. Vosol og C. Schneider)

Sagsøgt: Europa-Kommissionen (ved L. Flynn, D. Recchia og K. Blanck, som befuldmægtigede)

Intervenienter til støtte for sagsøgte: Den Tjekkiske Republik (ved M. Smolek, J. Vláčil, T. Müller og I. Gavrilová, som befuldmægtigede) og Česká pošta s. p. (Prag) (ved advokat P. Kadlec)

Sagens genstand

Søgsmål anlagt i henhold til artikel 263 TEUF med påstand om annullation af Kommissionens afgørelse C(2018) 753 final af 19. februar 2018, statsstøtte SA.45281 (2017/N) og statsstøtte SA. 44859 (2016/FC) om, at Den Tjekkiske Republiks støtte til Česká pošta med henblik på selskabets udøvelse af sin postvirksomhed inden for rammerne af forsyningspligten for perioden 2013-2017 udgør statsstøtte, der er forenelig med det indre marked i henhold til artikel 106, stk. 2, TEUF.

Konklusion

1) Europa-Kommissionen frifindes.

2) První novinová společnost a.s., indtrådt i rettighederne efter Mediaservis s.r.o., bærer sine egne omkostninger og betaler de af Europa-Kommissionen afholdte omkostninger.

3) Den Tjekkiske Republik og Česká pošta s. p. bærer deres egne omkostninger.

(1) EUT C 276 af 6.8.2018.
C 433/43

Rettens dom af 5. oktober 2020 — Hermann Albers mod Kommissionen

(Sag T-597/18) (1)

(Statsstøtte - offentlig personbefordring - kompensation af omkostninger forbundet med gennemførelsen af offentlige serviceforpligtelser - forpligtelse til at fastsætte maksimumstakster for elever, studerende, lærlinge og bevægelseshæmmede - § 7a i Niedersächsisches Nahverkehrsgesetz (Niedersachsens lov om lokal personbefordring) - afgørelse om ikke at gøre indsigelser - artikel 3, stk. 2 og 3, i forordning (EF) nr. 1370/2007 - overførsel af finansielle midler fra en delstat til kommunale myndigheder, der udfører offentlig personbefordring - begrebet støtte - underretningspligt)

(2020/C 433/53)

Processprog: tysk

Parter

Sagsøger: Hermann Albers e.K. (Neubörger, Tyskland) (ved advokat S. Roling)

Sagsøgt: Europa-Kommissionen (ved F. Tomat og K.-P. Wojcik, som befuldmægtigede)

Intervenienter til støtte for sagsøgte: Forbundsrepublikken Tyskland (ved J. Möller, D. Klebs og S. Heimerl, som befuldmægtigede) og Land Niedersachsen (Tyskland) (ved advokaterne S. Barth og H. Gading)

Sagens genstand

Søgsmål støttet på artikel 263 TEUF med påstand om annullation af Kommissionens afgørelse C(2018) 4385 final af 12. juli 2018 om ikke at gøre indsigelse mod den foranstaltning, som Land Niedersachsen har vedtaget i medfør af § 7a i Niedersächsisches Nahverkehrsgesetz (sag SA.46697 (2017/NN)) (EUT 2018, C 292, s. 1).

Konklusion

1) Europa-Kommissionen frifindes.

2) Hermann Albers e.K. bærer sine egne omkostninger og betaler de af Kommissionen afholdte omkostninger.

3) Forbundsrepublikken Tyskland og Land Niedersachsen bærer deres egne omkostninger.

(1) EUT C 427 af 26.11.2018.
C 433/42

Rettens dom af 5. oktober 2020 — GVN mod Kommissionen

(Sag T-583/18) (1)

(Statsstøtte - offentlig personbefordring - kompensation af omkostninger forbundet med gennemførelsen af offentlige serviceforpligtelser - forpligtelse til at fastsætte maksimumstakster for elever, studerende, lærlinge og bevægelseshæmmede - § 7a i Niedersächsisches Nahverkehrsgesetz (Niedersachsens lov om lokal personbefordring) - afgørelse om ikke at gøre indsigelser - artikel 3, stk. 2 og 3, i forordning (EF) nr. 1370/2007 - overførsel af finansielle midler fra en delstat til kommunale myndigheder, der udfører offentlig personbefordring - begrebet støtte)

(2020/C 433/52)

Processprog: tysk

Parter

Sagsøger: Gesamtverband Verkehrsgewerbe Niedersachsen e.V. (GVN) (Hannover, Tyskland) (ved advokat C. Antweiler)

Sagsøgt: Europa-Kommissionen (ved F. Tomat og K.-P. Wojcik, som befuldmægtigede)

Intervenienter til støtte for sagsøgte: Forbundsrepublikken Tyskland (ved J. Möller, D. Klebs og S. Heimerl, som befuldmægtigede) og Land Niedersachsen (Tyskland) (ved advokaterne S. Barth og H. Gading)

Sagens genstand

Søgsmål støttet på artikel 263 TEUF med påstand om annullation af Kommissionens afgørelse C(2018) 4385 final af 12. juli 2018 om ikke at gøre indsigelse mod den foranstaltning, som Land Niedersachsen har vedtaget i medfør af § 7a i Niedersächsisches Nahverkehrsgesetz (sag SA.46538 (2017/NN)) (EUT 2018, C 292, s. 1).

Konklusion

1) Europa-Kommissionen frifindes.

2) Gesamtverband Verkehrsgewerbe Niedersachsen e.V. (GVN) bærer sine egne omkostninger og betaler de af Kommissionen afholdte omkostninger.

3) Forbundsrepublikken Tyskland og Land Niedersachsen bærer deres egne omkostninger.

(1) EUT C 427 af 26.11.2018.
C 414/33

Rettens dom af 23. september 2020 — VE mod ESMA

(Forenede sager T-77/18 og T-567/18) (1)

(Personalesag - midlertidigt ansatte - tidsubegrænset ansættelse - bedømmelsesrapport - bedømmelsesåret 2016 - ulovlighedsindsigelse vedrørende bedømmelsesvejledningen - åbenbart urigtigt skøn - bedømmelse af aktiviteter udført som personalerepræsentant - procedurefejl - opsigelse af ansættelseskontrakten - utilstrækkelige præstationer i en periode på to år)

(2020/C 414/53)

Processprog: engelsk

Parter

Sagsøger: VE (ved advokaterne L. Levi og N. Flandin)

Sagsøgt: Den Europæiske Værdipapir- og Markedstilsynsmyndighed (ESMA) (ved A. Lorenzet og N. Vasse, som befuldmægtigede, bistået af advokaterne D. Waelbroeck og A. Duron)

Sagens genstand

Søgsmål støttet på artikel 270 TEUF med påstand dels om annullation af sagsøgerens bedømmelsesrapport for perioden fra den 1. januar til den 31. december 2016, af afgørelsen af 14. november 2017 om at opsige sagsøgerens kontrakt som midlertidigt ansat og af afgørelserne om afslag på sagsøgerens klager over disse retsakter, dels om erstatning af det ikke-økonomiske tab, som sagsøgeren angiveligt har lidt.

Konklusion

1) Sag T-77/18 og sag T-567/18 forenes med henblik på dommen.

2) VE’s bedømmelsesrapport for perioden fra den 1. januar til den 31. december 2016 annulleres.

3) Afgørelsen af 14. november 2017 om opsigelse af VE’s kontrakt som midlertidigt ansat annulleres.

4) I øvrigt frifindes ESMA.

5) Den Europæiske Værdipapir- og Markedstilsynsmyndighed (ESMA) betaler sagsomkostningerne.

(1) EUT C 134 af 16.4.2018.
C 399/30

Rettens dom af 23. september 2020 — Kaddour mod Rådet

(Sag T-510/18) (1)

(Fælles udenrigs- og sikkerhedspolitik - restriktive foranstaltninger over for Syrien - indefrysning af midler - urigtigt skøn - ejendomsret - proportionalitet - skade på omdømmet - fastlæggelse af opførelseskriterierne)

(2020/C 399/42)

Processprog: engelsk

Parter

Sagsøger: Khaled Kaddour (Damaskus, Syrien) (ved solicitors V. Davies og V. Wilkinson, barrister R. Blakeley og M. Lester, QC)

Sagsøgt: Rådet for Den Europæiske Union (ved V. Piessevaux og T. Haas, som befuldmægtigede)

Sagens genstand

Søgsmål anlagt i henhold til artikel 263 TEUF med påstand om annullation af Rådets afgørelse (FUSP) 2018/778 af 28. maj 2018 om ændring af afgørelse 2013/255/FUSP om restriktive foranstaltninger over for Syrien (EUT 2018, L 131, s. 16) og Rådets gennemførelsesforordning (EU) 2018/774 af 28. maj 2018 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien (EUT 2018, L 131, s. 1), for så vidt som disse retsakter vedrører sagsøgeren.

Konklusion

1) Rådet for Den Europæiske Union frifindes.

2) Khaled Kaddour bærer sine egne omkostninger og betaler de af Rådet afholdte omkostninger.

(1) EUT C 373 af 15.10.2018.
Rettens dom af 23. september 2020 — Aristoteleio Panepistimio Thessalonikis mod EACEA

(Sag T-408/18) (1)

(Voldgiftsbestemmelse - støtteaftale indgået i forbindelse med handlingsprogram nr. 3 Erasmus Mundus om fremme af videregående uddannelse - støtteaftale indgået i forbindelse med programmet for livslang læring - støtteberettigede omkostninger - debitnotaer - tilbagebetaling af en del af de udbetalte beløb - ansvar i kontraktforhold)

(2020/C 399/39)

Processprog: græsk

Parter

Sagsøger: Aristoteleio Panepistimio Thessalonikis (Thessalonique, Grækenland) (ved advokat V. Christianos)

Sagsøgt: Forvaltningsorganet for Undervisning, Audiovisuelle Medier og Kultur (EACEA) (ved H. Monet og P. Kalyva, som befuldmægtigede, bistået af advokaterne G. Dellis, K. Sakellariou og A. Chasapopoulos)

Sagens genstand

Søgsmål støttet på artikel 272 TEUF med påstand dels om, at det fastslås, at fordringerne i debitnota nr. 3241804682 og debitnota nr. 3241804913 af 9. og 16. april 2018 udstedt af EACEA til sagsøgeren svarer til de støtteberettigede udgifter på henholdsvis 28 976,83 EUR og 77 169,78 EUR, dels om, at EACEA tilpligtes at tilbagebetale sagsøgeren de nævnte beløb, med tillæg af morarenter.

Konklusion

1) EACEA frifindes.

2) Aristoteleio Panepistimio Thessalonikis betaler sagsomkostningerne.

(1) EUT C 319 af 10.9.2018.
Rettens dom af 23. september 2020 — ZL mod EUIPO

(Sag T-596/18) (1)

(Personalesag - ansættelse - meddelelse om udvælgelsesprøve - afgørelse om ikke at opføre sagsøgeren på reservelisten for udvælgelsesprøven - begrundelsespligt - afslag på ansøgningen om aktindsigt i de multiple choice-spørgsmål, der blev stillet i adgangsprøverne - udvælgelseskomitéens arbejde fortroligt)

(2020/C 390/40)

Processprog: engelsk

Parter

Sagsøger: ZL (ved advokat H. Tettenborn)

Sagsøgt: Den Europæiske Unions Kontor for Intellektuel Ejendomsret (EUIPO) (ved A. Lukošiūtė og K. Tóth, som befuldmægtigede, bistået af advokat B. Wägenbaur)

Sagens genstand

Søgsmål støttet på artikel 270 TEUF med påstand om annullation for det første af afgørelsen truffet af udvælgelseskomitéen for udvælgelsesprøven EUIPO/AD/01/17 — Administratorer (AD 6) inden for intellektuel ejendomsret af 7. marts 2018 om afslag på sagsøgerens ansøgning om fornyet prøvelse af samme udvælgelseskomité’s afgørelse af 1. december 2017 om ikke at opføre sagsøgeren på den reserveliste, der blev opstillet med henblik på EUIPO’s ansættelse af administratorer, og for det andet af EUIPO’s afgørelse af 27. juni 2018 om afslag på hendes klager.

Konklusion

1) Den Europæiske Unions Kontor for Intellektuel Ejendomsret (EUIPO) frifindes.

2) ZL betaler sagsomkostningerne.

(1) EUT C 445 af 10.12.2018.
Rettens dom af 9. september 2020 — P. Krücken Organic mod Kommissionen

(Sag T-565/18) (1)

(Regler for institutionerne - erstatningssøgsmål - betingelser for, at Unionen ifalder ansvar uden for kontraktforhold - ordning for import af økologiske produkter fra tredjelande - privat kontrolorgan - begrebet passende tilsyn som omhandlet i artikel 33, stk. 3, i forordning (EU) nr. 834/2007 - forordning (EU) nr. 1235/2008 - tilregnelse af adfærd)

(2020/C 390/39)

Processprog: tysk

Parter

Sagsøger: P. Krücken Organic GmbH (Mannheim, Tyskland) (ved advokat H. Schmidt)

Sagsøgt: Europa-Kommissionen (ved B. Eggers, B. Hofstötter og A. Dawes, som befuldmægtigede)

Sagens genstand

Søgsmål støttet på artikel 268 TEUF med påstand om at opnå erstatning for det tab, som sagsøgeren angiveligt har lidt som følge dels af Kommissionens påståede tilsidesættelse af de forpligtelser, som påhviler den i henhold til artikel 33, stk. 3, i Rådets forordning (EF) nr. 834/2007 af 28. juni 2007 om økologisk produktion og mærkning af økologiske produkter og om ophævelse af forordning (EØF) nr. 2092/91 (EUT 2007, L 189, s. 1), dels af et vist antal handlinger udført af Ecocert SA, som angiveligt skal tilregnes Kommissionen.

Konklusion

1) Kommissionen frifindes.

2) P. Krücken Organic GmbH betaler sagsomkostningerne.

(1) EUT C 427 af 26.11.2018.
Rettens dom af 20. januar 2021 — ABLV Bank mod SRB

(Sag T-758/18) (1)

(Den Økonomiske og Monetære Union - bankunion - den fælles afviklingsmekanisme for kreditinstitutter og visse investeringsselskaber (SRM) - Den Fælles Afviklingsfond (SRF) - fastsættelse af ex ante-bidrag for 2015 og 2018 - afslag på anmodning om ny beregning og tilbagebetaling af bidrag - annullationssøgsmål - retsakt, der kan gøres til genstand for søgsmål - formaliteten - institut, hvis tilladelse er blevet inddraget - artikel 70, stk. 4, i forordning (EU) nr. 806/2014 - begrebet »ændring af status« - artikel 12, stk. 2, i delegeret forordning (EU) 2015/63)

(2021/C 72/29)

Processprog: engelsk

Parter

Sagsøger: ABLV Bank AS (Riga, Letland) (ved advokat O. Behrends)

Sagsøgt: Den Fælles Afviklingsinstans (SRB) (ved J. Kerlin og P. Messina, som befuldmægtigede, bistået af advokaterne B. Meyring, S. Schelo, T. Klupsch og S. Ianc)

Intervenient til støtte for sagsøgte: Europa-Kommissionen (ved D. Triantafyllou, A. Nijenhuis og A. Steiblytė, som befuldmægtigede)

Sagens genstand

Søgsmål i henhold til artikel 263 TEUF med påstand om annullation af skrivelse af 17. oktober 2018 fra SRB, hvorved sidstnævnte gav sagsøgeren afslag på dennes anmodning om dels at genberegne dennes ex ante-bidrag for 2018 og tilbagebetale det for meget betalte beløb til sagsøgeren, dels at tilbagebetale sagsøgeren en del af sit ex ante-bidrag for 2015, som følge af Den Europæiske Centralbanks (ECB) inddragelse af sagsøgerens tilladelse.

Konklusion

1) Den Fælles Afviklingsinstans (SRB) frifindes.

2) ABLV Bank AS bærer sine egne omkostninger og betaler de af SRB afholdte omkostninger.

3) Europa-Kommissionen bærer sine egne omkostninger.

(1) EUT C 82 af 4.3.2019.
Rettens dom af 13. januar 2021 — Helbert mod EUIPO

(Sag T-548/18) (1)

(Personalesag - ansættelse - meddelelse om udvælgelsesprøve - almindelig udvælgelsesprøve EUIPO/AD/01/17 - afgørelse om ikke at opføre sagsøgerens navn på reservelisten for udvælgelsesprøven - udvælgelseskomitéens sammensætning - stabilitet - ansvar)

(2021/C 72/27)

Processprog: engelsk

Parter

Sagsøger: Lars Helbert (Alicante, Spanien) (ved advokat H. Tettenborn)

Sagsøgt: Den Europæiske Unions Kontor for Intellektuel Ejendomsret (EUIPO) (ved A. Lukošiūtė og K. Tóth, som befuldmægtigede, bistået af advokat B. Wägenbaur)

Sagens genstand

Søgsmål anlagt i henhold til artikel 270 TEUF med påstand dels om annullation for det første af afgørelsen truffet af udvælgelseskomitéen for udvælgelsesprøve EUIPO/AD/01/17 — Administratorer (AD6) inden for intellektuel ejendomsret den 1. december 2017 om ikke at opføre sagsøgerens navn på den reserveliste, der blev oprettet med henblik på ansættelse af administratorer ved EUIPO, og for det andet af udvælgelseskomitéens afgørelse af 7. marts 2018 om afslag på sagsøgerens anmodning om fornyet behandling i dens endelige form, der forelå, efter at EUIPO den 8. juni 2018 havde truffet afgørelse om at afslå sagsøgerens klage, dels om erstatning for den skade, som sagsøgeren hævder at have lidt som følge heraf.

Konklusion

1) Afgørelse af 7. marts 2018, hvorved udvælgelseskomitéen for den almindelige udvælgelsesprøve EUIPO/AD/01/17 efter fornyet behandling afslog at opføre Lars Helbert på reservelisten med henblik på ansættelse af administratorer i lønklasse AD 6 inden for intellektuel ejendomsret, annulleres.

2) I øvrigt frifindes Den Europæiske Unions Kontor for Intellektuel Ejendomsret (EUIPO).

3) EUIPO betaler sagsomkostningerne.

(1) EUT C 427 af 26.11.2018.
Rettens dom af 13. januar 2021 — ZR mod EUIPO

(Sag T-610/18) (1)

(Personalesag - ansættelse - meddelelse om udvælgelsesprøve - almindelig udvælgelsesprøve EUIPO/AD/01/17 - afgørelse om ikke at opføre sagsøgerens navn på reservelisten for udvælgelsesprøven - udvælgelseskomitéens sammensætning - stabilitet)

(2021/C 72/28)

Processprog: engelsk

Parter

Sagsøger: ZR (ved advokaterne S. Rodrigues og A. Blot)

Sagsøgt: Den Europæiske Unions Kontor for Intellektuel Ejendomsret (EUIPO) (ved A. Lukošiūtė og K. Tóth, som befuldmægtigede, bistået af advokat B. Wägenbaur)

Sagens genstand

Søgsmål anlagt i medfør af artikel 270 TEUF med påstand om annullation af, for det første, den af udvælgelseskomitéen for udvælgelsesprøve EPSO/AD/01/17 – Administratorer (AD 6) inden for intellektuel ejendomsret den 1. december 2017 trufne afgørelse om ikke at opføre sagsøgerens navn på reservelisten med henblik på EUIPO’s rekruttering af administratorer, for det andet, samme udvælgelseskomités afgørelse af 7. marts 2018 om afslag på sagsøgerens anmodning om fornyet behandling og, for det tredje, EUIPO’s afgørelse af 27. juni 2018 om afslag på den af sagsøgeren indgivne klage i henhold til EU-tjenestemandsvedtægtens artikel 90, stk. 2.

Konklusion

1) Afgørelsen truffet den 7. marts 2018, hvorved udvælgelseskomitéen for den almindelige udvælgelsesprøve EPSO/AD/01/17 efter fornyet behandling afslog at opføre ZR på reservelisten med henblik på rekruttering af administratorer i lønklasse AD 6 inden for intellektuel ejendomsret, annulleres.

2) I øvrigt frifindes Den Europæiske Unions Kontor for Intellektuel Ejendomsret (EUIPO).

3) EUIPO betaler sagsomkostningerne.

(1) EUT C 455 af 17.12.2018.
Rettens dom af 16. december 2020 — Fakro mod Kommissionen

(Sag T-515/18) (1)

(Konkurrence - misbrug af dominerende stilling - markedet for tagvinduer og inddækninger - afgørelse om afvisning af en klage - artikel 7 i forordning (EF) nr. 773/2004 - aktindsigt - princippet om god forvaltningsskik - rimelig frist - åbenbart urigtigt skøn - begrundelsespligt - manglende EU-interesse - sandsynlighed for at kunne godtgøre, at der er sket en overtrædelse - underbudspriser - »kampmærker« - rabatter - eksklusivitet)

(2021/C 62/30)

Processprog: polsk

Parter

Sagsøger: Fakro sp. z o.o. (Nowy Sącz, Polen) (ved advokaterne A. Radkowiak-Macuda og Z. Kiedacz)

Sagsøgt: Europa-Kommissionen (ved M. Farley, I. Rogalski og J. Szczodrowski, som befuldmægtigede)

Intervenient til støtte for sagsøgeren: Republikken Polen (ved B. Majczyna, M. Wiącek og M. Rzotkiewicz, som befuldmægtigede)

Sagens genstand

Søgsmål støttet på artikel 263 TEUF med påstand om annullation af Kommissionens afgørelse C(2018) 3864 final af 14. juni 2018 om afvisning af en klage indgivet af sagsøgeren vedrørende en angivelig overtrædelse af artikel 102 TEUF på markedet for tagvinduer og inddækninger (sag AT.40026 — Velux).

Konklusion

1) Europa-Kommissionen frifindes

2) Fakro sp. z o.o., Europa-Kommissionen og Republikken Polen bærer hver deres egne omkostninger.

(1) EUT C 427 af 26.11.2018.
C 62/26

Rettens dom af 16. december 2020 — Changmao Biochemical Engineering mod Kommissionen

(Sag T-541/18) (1)

(Dumping - import af vinsyre med oprindelse i Kina - forlængelse af en endelig antidumpingtold - fastsættelse af normalværdien - protokol om Kinas tiltrædelse til WTO - metoden med et referenceland - artikel 2, stk. 7, og artikel 11, stk. 2, i forordning (EU) 2016/1036 - sårbar situation for EU-erhvervsgrenen - sandsynlighed for ny skade - ret til forsvar - begrundelsespligt)

(2021/C 62/31)

Processprog: engelsk

Parter

Sagsøger: Changmao Biochemical Engineering Co. Ltd (Changzhou, Kina) (ved advokaterne K. Adamantopoulos og P. Billiet)

Sagsøgt: Europa-Kommissionen (ved A. Demeneix og M. França, som befuldmægtigede)

Intervenienter til støtte for sagsøgte: Distillerie Bonollo SpA (Formigine, Italien), Industria Chimica Valenzana (ICV) SpA (Borgoricco, Italien) og Caviro Distillerie Srl (Faenza, Italien) (ved solicitor R. MacLean)

Sagens genstand

Søgsmål støttet på artikel 263 TEUF med påstand om annullation af Kommissionens gennemførelsesforordning (EU) 2018/921 af 28. juni 2018 om indførelse af en endelig antidumpingtold på importen af vinsyre med oprindelse i Folkerepublikken Kina efter en udløbsundersøgelse i henhold til artikel 11, stk. 2, i Europa-Parlamentets og Rådets forordning (EU) 2016/1036 (EUT 2018, L 164, s. 14).

Konklusion

1) Kommissionen frifindes.

2) Changmao Biochemical Engineering Co. Ltd betaler sagsomkostninger.

(1) EUT C 408 af 12.11.2018.
1)

Artikel 2 og 4 i Kommissionens afgørelse C (2017) 8230 final af 8. december 2017 om en procedure i henhold til artikel 101 TEUF og artikel 53 i aftalen om Det Europæiske Økonomiske Samarbejdsområde (sag AT/40208 — Den Internationale Skøjteunions opstillingsregler) annulleres for så vidt som Kommissionen, idet den pålægger Den Internationale Skøjteunion at bringe den konstaterede overtrædelse til ophør under varsel om pålæggelse af tvangsbøder, henviser til voldgiftsreglerne og kræver, at de ændres, hvis ordningen om forudgående godkendelse opretholdes.
Rettens dom af 16. december 2020 — PlasticsEurope mod ECHA

(Sag T-207/18) (1)

(REACH - udarbejdelse af en liste over stoffer, der er identificeret med henblik på senere at blive optaget i bilag XIV til forordning (EF) nr. 1907/2006 - supplement til optagelsen vedrørende stoffet bisphenol A på denne liste - artikel 57 og 59 i forordning nr. 1907/2006 - åbenbart urigtigt skøn - fremgangsmåde angående bevisers beviskraft - sonderende studier - anvendelse som mellemprodukt - proportionalitet)

(2021/C 53/40)

Processprog: engelsk

Parter

Sagsøger: PlasticsEurope (Bruxelles, Belgien) (ved advokaterne R. Cana, E. Mullier og F. Mattioli)

Sagsøgt: Det Europæiske Kemikalieagentur (ECHA) (ved M. Heikkilä, W. Broere og C. Buchanan, som befuldmægtigede)

Intervenienter til støtte for sagsøgte: Forbundsrepublikken Tyskland (ved J. Möller, D. Klebs og S. Heimerl, som befuldmægtigede), Den Franske Republik (ved A.-L. Desjonquères, J. Traband, E. Leclerc og W. Zemamta, som befuldmægtigede) og ClientEarth (London, Det Forenede Kongerige) (ved advokat P. Kirch)

Sagens genstand

Søgsmål i henhold til artikel 263 TEUF med påstand om annullation af ECHA’s afgørelse ED/01/2018 af 3. januar 2018, hvorved den eksisterende indgang vedrørende bisphenol A på listen over stoffer, der var identificeret med henblik på senere at blive optaget i bilag XIV til Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (EUT 2006, L 396, s. 1, berigtiget i EUT 2007, L 136, s. 3), i overensstemmelse med denne forordnings artikel 59 blev suppleret, således at bisphenol A ligeledes blev identificeret som et stof med hormonforstyrrende egenskaber med sandsynlige alvorlige virkninger for miljøet, som er problematiske i samme grad som virkningerne af andre stoffer, der er anført i forordningens artikel 57, litra a)-e), som omhandlet i forordningens artikel 57, litra f).

Konklusion

1) Det Europæiske Kemikalieagentur (ECHA) frifindes.

2) PlasticsEurope bærer sine egne omkostninger og betaler de af ECHA og ClientEarth afholdte omkostninger.

3) Forbundsrepublikken Tyskland og Den Franske Republik bærer hver deres egne omkostninger.

(1) EUT C 190 af 4.6.2018.